การเดินทาง ออกจากลานจอดรถฝั่งตรงข้าม วัดโสธรเลี้ยวซ้าย ถึงวงเวียนเล็กๆ เลี้ยวซ้าย ตรงขึ้นมาไม่ไกลร้านอยู่ทางซ้าย จอดรถริมถนน

เดินเข้ามาเลือกโต๊ะนั่งได้เลย แต่สภาพบนโต๊ะ ยังเลอะเทอะมีทั้งคราบน้ำและ เศษอาหาร พนักงานเยอะ ลูกค้าน้อยคงยังไม่ว่างทำ

อาหารนอกจากก๋วยเตี๋ยวปากหม้อ ยังมีก๋วยเตี๋ยวหมู ข้าว ให้เลือกทาน

เมนูที่สั่ง
-ก๋วยเตี๋ยวปากหม้อ ราคา 40 บาท คือ ก๋วยเตี๋ยวน้ำใสใช้ปากหม้อแทนเส้นก๋วยเตี๋ยว ตอนไปทานเหลือไส้กุยช่าย, เต้าหู้, หวาน, ถั่วงอก จึงสั่งไม่เอาถั่วงอกกับหวาน สรุปมาเสิร์ฟ จานนึง ถั่วงอก-หวาน อีกจานเต้าหู้-กุยช่าย ยังดีที่เปลี่ยนให้แบบหน้างุนงง ตัวแป้งบาง เหนียว ไส้เต้าหู้จืดๆ ไส้กุยช่ายใช้ได้ โรยหน้าด้วยกากหมูเจียวกรอบนะ แต่เหม็นหืน น้ำซุปร้อนๆ แบบใสปรุงรสตามชอบคล้ายก๋วยเตี๋ยว ใส่ขาไก่ เลือด ลูกชิ้น กระดูกติดเนื้อหมู เปื่อยไม่มากแต่นุ่มดี และฝัก ไม่นิ่มจนเละ

รออาหารค่อนข้างนานกว่าจะมาเสิร์ฟ แถมผิดจากที่สั่งอีก นี่ขนาดลูกค้าเข้าใหม่ พร้อมกัน 3 โต๊ะรวม 4 คนเองนะ ไม่อยากจะนึกภาพช่วงวันหยุด

ส่วนตัวทานแล้วรู้สึกเฉยๆ นะ มาเจอกากหมูเหม็นหืนเข้าไปยิ่งรู้สึกแย่ รสชาติพอทานได้แต่ปรับปรุงอีกนิดจะดีกว่า

เมื่อวันที่ 12 กุมภาพันธ์ 59 #งานดองรีวิว